CELEX: 62012TN0203
Language: lt
Date: 2012-05-16 00:00:00
Title: Byla T-203/12: 2012 m. gegužės 16 d. pareikštas ieškinys byloje Alchaar prieš Tarybą

21.7.2012   
            
            
               LT
            
            
               Europos Sąjungos oficialusis leidinys
            
            
               C 217/24
            
         2012 m. gegužės 16 d. pareikštas ieškinys byloje Alchaar prieš Tarybą
   
   (Byla T-203/12)
   2012/C 217/52
   Proceso kalba: prancūzų
   
      Šalys
   
   
      Ieškovas: Mohamad Nedal Alchaar (Alepas, Sirija), atstovaujamas advokato A. Korkmaz
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti tiek, kiek šie aktai susiję su ieškovu:
               
                           —
                        
                        
                           2011 m. gruodžio 1 d. Įgyvendinimo reglamentą Nr. 1244/2011;
                        
                     
                           —
                        
                        
                           Sprendimą 2011/782/BUSP, iš dalies pakeistą ir papildytą, būtent Įgyvendinimo sprendimu 2012/37/BUSP, Sprendimu 2012/122/BUSP, Įgyvendinimo sprendimu 2012/172/BUSP ir Sprendimu 2012/206/BUSP;
                        
                     
                           —
                        
                        
                           2012 m. sausio 18 d. Tarybos reglamentą Nr. 36/2012, iš dalies pakeistą ir papildytą, būtent Įgyvendinimo reglamentu 55/2012, Reglamentu 168/2012 ir Įgyvendinimo reglamentu 266/2012;
                        
                     
                           —
                        
                        
                           visus būsimus aktus, skirtus pakeisti ar papildyti Sprendimą 2011/782/BUSP ir Tarybos reglamentą 36/2012;
                        
                     
         
               —
            
            
               panaikinti Komisijos sprendimą, išdėstytą jos 2012 m. kovo 16 d. ieškovui skirtame pranešime, nes jame nurodoma įtraukti ieškovą į ginčijamus sąrašus;
            
         
               —
            
            
               priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi dviem pagrindais.
   
               1.
            
            
               Pirmasis ieškinio pagrindas, susijęs su pagrindinių teisių ir procesinių garantijų, būtent teisės į gynybą, pareigos motyvuoti ir veiksmingos teisminės gynybos principo, pažeidimu, nes ieškovas negavo oficialaus pranešimo apie įtraukimą į asmenų, kuriems taikomos sankcijos, sąrašą, o skundžiamuose aktuose nurodytų jo įtraukimo motyvų nepakanka tam, kad būtų pateisintos sankcijos.
            
         
               2.
            
            
               Antrasis ieškinio pagrindas, susijęs su teisės į nuosavybę ir ekonominę laisvę pažeidimu.